ตลาดฯช่วยลาวต่อยอดธุรกิจ2ปี
ตลท.ช่วยตลาดหุ้นลาวหวังสร้างโอกาสทางธุรกิจตลาดทุนไทยในอีก 12 ปีข้างหน้า
26 ธ.ค. 2555

ตลท.ช่วยตลาดหุ้นลาวหวังสร้างโอกาสทางธุรกิจตลาดทุนไทยในอีก 12 ปีข้างหน้า 
นายวรพล โสคติยานุรักษ์ เลขา ธิการสำนักงานคณะกรรมการกำกับหลักทรัพย์และตลาดหลัก ทรัพย์ (ก.ล.ต.) เปิดเผยหลังตลาหลักทรัพย์แห่งประเทศไทย (ตลท.) เซ็นสัญญาต่ออายุบันทึกข้อตกลงความร่วมมือ (เอ็มโอยู) กับตลาดหลักทรัพย์ลาวเพิ่มอีก 2 ปี คือ 2556-2557 เพื่อต่อยอดให้ความรู้ด้านการดำเนินธุรกิจตลาดทุนให้กับตลาดหุ้นลาว 
ทั้งนี้ เชื่อว่าเมื่อสามารถผลักดันให้ตลาดหุ้นในภูมิภาคมีความเข้มแข็งจะเป็นปัจจัยสนับสนุนให้ตลาดทุนไทยมีการเติบโตไปด้วย เพราะจะสร้างโอกาสทางธุรกิจ เช่น งานที่ปรึกษานำหุ้นใหม่เข้าตลาด และปริมาณการซื้อขายน่าจะเพิ่มขึ้น เพราะนักลงทุนต่างชาติที่ต้องการลงทุนในกลุ่มประเทศลุ่มน้ำโขง จำเป็นต้องลงทุนผ่านหุ้นไทย เพราะจะมีบริษัทร่วมลงทุนระหว่างไทยและลาว หรือระหว่างไทยและพม่าเข้าจดทะเบียนในตลาดหุ้นไทย ซึ่งทางตลท.ได้ปรับเกณฑ์โฮลดิงเพื่อให้รับหลักทรัพย์เหล่านี้เข้าตลาดหุ้นไทยได้ และทำให้ปริมาณการซื้อขายในไทยสูงขึ้น โดยคาดว่าจะเห็นโอกาสทางธุรกิจเหล่านี้เพิ่มขึ้นอย่างเป็นรูปธรรมใน 12 ปีข้างหน้า
ท่านเดดพูวัง มูลรัตน์ ประธานกรรมการและประธานเจ้าหน้าที่บริหาร ตลาดหลักทรัพย์ลาว กล่าวว่า ปัจจุบันตลาดหลักทรัพย์ลาวมีหุ้นจดทะเบียนจำนวน 2 บริษัท ในปี 2556 คาดว่าจะมีอีก 3 บริษัทน่าจะเข้าระดมทุนในตลาดหุ้นลาว คือ การบินลาว ปิโตรเทรด และกาแฟของบริษัท ดาวเรือง และกำลังชวน บริษัท น้ำตาลมิตรผล เข้าจดทะเบียน